Édouard Daladier

Édouard Daladier (Carpentràs, 1884ko ekainaren 18a - Paris, 1970eko urriaren 10a) politikari frantsesa izan zen. Alderdi Erradikal-sozialistako buruzagia izan zen 1919tik 1940ra eta 1946tik 1958ra, eta hainbat Ministerio hartu zituen bi Mundu Gerren artean. Gobernuburu izan zen 1933-1934 eta 1938-1940 urteetan. 1938. urtean, Chamberlain britainiarrarekin batera, Municheko Hitzarmena negoziatu zuen Alemaniarekin, baina hark Polonia inbaditu zuenean (1939), Daladierren gobernuak, Britainiakoarekin elkar harturik, gerra deklaratu zion Alemaniari. Alemaniarrek Frantzia hartu zutenean atxilotu egin zuten (1940). Gerra amaitutakoan diputatu hautatu zuten (1946-1958). Indotxinako Gerraren eta 1958. urteko Konstituzioaren aurka agertu zen.

Erreferentziak 

Frantziako lehen ministroak
Frantziako diputatuak
Kontzentrazio-esparru nazietatik bizirik ateratako jendea
Frantziako Laugarren Errepublika
Ohorezko Legioko zaldunak
Parisen hildakoak
Lehen Mundu Gerrako Frantziako militarrak